Diari Oficial de la Generalitat Valenciana


Sumari del DOGV 6496, del 06-04-2011 (2011/3815)

RESOLUCIÓ de 22 de març de 2011, del director general de Justícia i Menor, per la qual es fa pública la relació de places corresponents a l'àmbit de la Comunitat Valenciana que s'ofereixen als aspirants aprovats en les proves selectives per a ingrés en el Cos de Gestió Processal i Administrativa de l'administració de justícia, torn lliure, convocades per l'Orde JUS/3338/2008, de 10 de novembre.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6496

Data del DOGV
:   06-04-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/3815


Data del document
:   22-03-2011

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu

RESOLUCIÓ de 22 de març de 2011, del director general de Justícia i Menor, per la qual es fa pública la relació de places corresponents a l'àmbit de la Comunitat Valenciana que s'ofereixen als aspirants aprovats en les proves selectives per a ingrés en el Cos de Gestió Processal i Administrativa de l'administració de justícia, torn lliure, convocades per l'Orde JUS/3338/2008, de 10 de novembre. [2011/3815]
De conformitat amb el que estableix la base quinzena de l'Orde JUS/2544/2006, de 28 de juliol, per la qual s'estableixen les bases comunes que regiran els processos selectius per a ingrés o accés en els cossos i escales de funcionaris al servei de l'administració de justícia (Boletín Oficial del Estado, de 3 d'agost de 2006), es resol:
Primer
Fer pública la relació de places desertes a l'àmbit territorial de la Comunitat Valenciana que s'ofereixen als aspirants que han superat el procés selectiu per a ingrés pel sistema general lliure en el Cos de Gestió Processal i Administrativa convocat per l'Orde JUS/3338/2008, de 10 de novembre.
Segon
Les sol·licituds de destinació de les persones aspirants d'aquest àmbit es presentaran en qualsevol oficina PROP, dirigides a la Direcció General de Justícia i Menor, Recursos Humans, carrer Avellanes, 14-5é, 46789 València, en el termini de 10 dies naturals, comptadors a partir de l'endemà de la publicació d'aquesta orde en el Boletín Oficial del Estado.
Les sol·licituds podran remetre's també en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú.
Tercer
Les sol·licituds es formalitzaran segons model que apareix com a annex II d'aquesta resolució i d'acord amb les instruccions següents:
En el model d'instància podran relacionar-se fins a un màxim de 50 llocs de treball, indicant l'òrgan, la localitat i la província.
En cas de no correspondre-li cap de les destinacions especificades d'esta manera, se seguirà l'orde de preferència per províncies que les persones interessades indiquen en el model de sol·licitud.
Dins de cada província, les destinacions seran adjudicades per l'orde següent:
1. Tribunal Suprem i òrgans centrals.
2. Tribunals superiors de justícia.
3. Audiències provincials.
4. Fiscalies.
5. Instituts de medicina legal.
6. Deganats i serveis comuns.
7. Jutjats d'instrucció.
8. Jutjats penals.
9. Jutjats de vigilància penitenciària.
10. Jutjats de violència sobre la dona.
11. Jutjats de primera instància.
12. Jutjats mercantils.
13. Jutjats contenciosos administratius.
14. Jutjats socials.
15. Jutjats de primera instància i instrucció.
16. Jutjats de menors.
17. Jutjats de pau.
Quart
Una vegada finalitzat el curs selectiu i el període de pràctiques, i sumades aquestes puntuacions a la de la fase de concurs oposició, es procedirà a l'adjudicació segons l'orde obtingut en tot el procés selectiu.
Cinqué
Cap persona aspirant no podrà anul·lar ni modificar la seua sol·licitud, una vegada acabat el termini de presentació d'aquestes.
Sisé
Si no formula sol·licitud de places o no li correspon cap de les sol·licitades, es procedirà a destinar-lo, amb caràcter forçós, a qualsevol de les places no adjudicades.
Seté
L'adjudicació de les destinacions es farà amb caràcter forçós, d'acord amb l'orde de puntuació obtingut en les proves selectives en l'àmbit de la Comunitat Valenciana.
Vuité
Les destinacions adjudicades tindran caràcter definitiu, equivalent a tots els efectes als obtinguts per concurs, sense que puguen participar en aquests fins que no hagen transcorregut dos anys des de la data de la resolució en què se'ls adjudique destinació definitiva. Per al còmput dels dos anys caldrà ajustar-se al que estableix el paràgraf segon de l'article 529.3, de la Llei Orgànica 6/1985, de l'1 de juliol, del Poder Judicial.
Contra la present resolució podrà interposar-se recurs potestatiu de reposició, en el termini d'un mes, davant de la Direcció General de Justícia i Menor, o contenciós administratiu, davant dels jutjats contenciosos administratius, en el termini de dos mesos, comptadors a partir de l'endemà de la seua publicació en el Boletín Oficial del Estado.
València, 22 de març de 2011.- El director general de Justícia i Menor: Antonio Gastaldi Mateo.ANNEX II
SOL·LICITUD DE DESTINACIÓ PER ALS ASPIRANTS APROVATS EN LES PROVES SELECTIVES CONVOCADES PER ORDE JUS/3338/2008, DE 10 DE NOVEMBRE, PER A INGRÉS EN EL COS DE GESTIÓ PROCESSAL I ADMINISTRATIVA DE L'ADMINISTRACIÓ DE JUSTÍCIA
TORN LLIURE

Províncies per orde de preferència (vegeu convocatòria de places)

..., ... d ... de 2011
\* \* \* \* \*
ANEXO II
SOLICITUD DE DESTINO PARA LOS ASPIRANTES APROBADOS EN LAS PRUEBAS SELECTIVAS CONVOCADAS POR ORDEN JUS/3338/2008, DE 10 DE NOVIEMBRE, PARA INGRESO EN EL CUERPO DE GESTIÓN PROCESAL Y ADMINISTRATIVA DE LA ADMINISTRACIÓN DE JUSTICIA
TURNO LIBRE

Provincias por orden de preferencia (ver convocatoria de plazas)

..., ... de ... de 2011